**ПРОТОКОЛ № 1**

**от редовно Общо събрание на Асоциация по В и К на обособената територия, обслужвана от „В и К“ АД – Ловеч**

Днес, 21.03.2016 г. от 13.30 ч. в зала 101 на Областна администрация Ловеч, се проведе редовно Общо събрание на Асоциацията по ВиКна обособената територия, обслужвана от „В и К“ АД - гр. Ловеч, свикано с писмо № АВиК РД-03-15/17.02.2016 г. от председателя на АВиК на основание чл. 198в, ал. 4, т.3, чл.198и от Закона за водите.

Г-жа Ирина Митева съобщи, че Протоколът ще се води от г-жа Мариета Шишманова експерт ВиК в Асоциацията.

Председателят напомни, че съгласно чл. 14 от Правилника за организацията и дейността на асоциациите по водоснабдяване и канализация, заседанията се провеждат, ако на тях присъстват представители на държавата и общините, които притежават не по-малко от 2/3 от всички гласове в Общото събрание, а решенията се вземат с мнозинство 3/4 от присъстващите на Общото събрание. Съгласно чл. 12 от Правилника, за преброител на кворума и гласовете е избрана г-жа Ивелина Добрева – главен секретар в Асоциацията по ВиК гр. Ловеч.

На заседанието присъстват четири от членовете на Асоциацията по ВиК с право на 81,07% от гласовете, с което заседанието бе открито, както и инж. Йордан Досев – представител на съвета на директорите и директор на ПСОВ Ловеч, инж. Иван Чулев – представител на съвета на директорите на „В и К“ АД – гр. Ловеч и инж. Данаил Събевски – изпълнителен директор на „В и К“ АД – гр. Ловеч.

Г-жа Митева обяви, че съгласно чл. 5, ал. 3 от Правилника с Решение РД-02-14-198/15.03.2016 г. на Министъра на регионалното развитие и благоустройството и ПЪЛНОМОЩНО № 15-00-11/17.03.2016г. на Министъра на околната среда и водите е упълномощена да представлява държавата на днешното редовно Общо събрание. На събранието присъстват още: г-жа Корнелия Маринова - Кмет на община Ловеч; г-н Иван Грънчаров - Кмет на община Луковит; д-р Мадлена Бояджиева – Кмет на община Тетевен; г-н Иван Цаков - Кмет на община Ябланица.

Председателят информира, че Общото събрание е открито за представители на средствата за масова информация, юридически лица с нестопанска цел и обществеността.

С покана изх. № АВиК РД-03-15/17.02.2016 г. е предложен следния **проект на дневен ред**:

1. Обсъждане и приемане на решение за сключване на Договор за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги.
2. Приемане на бюджет на Асоциация по ВиК на обособената територия, обслужвана от „В и К“ АД – гр. Ловеч за 2016 г.
3. Отчет за изпълнение на бюджета за 2015 г .
4. Отчет за дейността на Асоциацията за 2015 г.
5. Други.

Председателят напомни, че посочените документи и материалите към тях са публикувани на електронната страница на Областна администрация Ловеч, раздел „Асоциация ВиК“, с което са изпълнени изискванията на чл. 10, ал. 2 и ал. 6 от Правилника и даде думата на присъстващите представители на общините за предложения, промени или допълнения към дневния ред. Такива не бяха направени и предложения дневен ред бе подложен на гласуване.

*Резултат от гласуването*

|  |  |  |  |
| --- | --- | --- | --- |
| Име, презиме фамилия | Длъжност | Дял | Начин на гласуване |
| Ирина Любенова Митева | Председател АВиК-Ловеч | 35.00 | за |
| Д-р Младен Максимов Пелов | Кмет на община Априлци | 1.99 | - |
| Д-р Красимир Веселинов Джонев | Кмет на община Летница | 2.25 | - |
| Корнелия Добрева Маринова | Кмет на община Ловеч | 29.65 | за |
| Иван Димитров Грънчаров | Кмет на община Луковит | 10.81 | - |
| Д-р Мадлена Цветанова Бояджиева - Ничева | Кмет на община Тетевен | 12.70 | за |
| Станимир Йотов Петков | Кмет на община Угърчин | 3.88 | - |
| Иван Райков Цаков | Кмет на община Ябланица | 3.72 | за |

С 81.07 % гласа „за“ предложеният дневен ред беше приет.

**ДНЕВЕН РЕД:**

1. Обсъждане и приемане на решение за сключване на Договор за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги.
2. Приемане на бюджет на Асоциация по ВиК на обособената територия, обслужвана от „В и К“ АД – гр. Ловеч за 2016 г.
3. Отчет за изпълнение на бюджета за 2015 г.
4. Отчет за дейността на Асоцията за 2015 г.
5. Други.

**По т. 1 от Дневния ред:** „Обсъждане и приемане на решение за сключване на Договор за стопанисване, поддържане и експлоатация на ВиК системите и съоръженията, и предоставяне на водоснабдителни и канализационни услуги.“

При обсъждането на първа точка от дневния ред се присъедини и г-н Грънчаров – кмет на община Луковит, с което гласовете, представени на събранието вече са 91.88 %.

Г-жа Маринова посочи, че мандата, който и е гласуван от Общински съвет - Ловеч, е да гласува по начин, по който няма да бъдат засегнати интересите на община Ловеч. Тя направи следното предложение: Към чл. 7.3 буква „б“ от Договора да се допълни следния текст: „като се разпределят общините, страни по договора, като процент не по-малък от процента на гласовете в общото събрание, за да се гарантира процент на инвестициите съответстващи на нашите гласове в общото събрание“. Тя подчерта, че ако подобно условие не бъде заложено в договора няма механизъм, по който да бъде защитен процента на участие във АВиК на съответната община и този интерес трябва да се отстоява.

Инж. Събевски отбеляза, че от страна на „В и К“ АД – гр. Ловеч, нямат забележка.

Д-р Бояджиева не се съгласи със становището на община Ловеч. Тя предложи за община Тетевен, ако е необходимо, да бъдат предвидени повече средства, тъй като там няма воден цикъл.

Г-жа Маринова подкрепи предложението на община Тетевен, защото и в община Ловеч има четири населени места с подобен проблем, където също възниква необходимост от ВиК ремонти.

Г-н Цаков отбеляза, че все пак е необходимо да се съобрази инвестиционната програма с най-неотложните и глобални неща, и даде пример с водопровода Гложене-Луковит, където има много хидравлични загуби във водопровода в района на с. Български Извор общ. Тетевен. Като цяло е съгласен и с процентното разпределение, и с подписването на договора.

Г-н Грънчаров твърди, че част от поддръжката на машините /активите/, които ще се прехвърлят по проекта на оператора, е за сметка на общините.

Инж. Събевски отбеляза, че това не е така. Щом като активите са предадени на оператора, поддръжката е изцяло за сметка на оператора.

Почти всички изразиха несъгласие с изискването за консолидация на ВиК операторите, защото ако няма консолидация не може да се кандидатства за средства по европейски програми, а общините под 10 000 еквивалент жители не могат да кандидатстват и по ПУДООС.

В тази връзка д-р Бояджиева връчи декларация на Общински съвет - Тетевен, с която изразяват несъгласие с протичащата на национално ниво реформа в сектор ВиК и изискванията към консолидиране на ВиК операторите.

Дебати имаше и във връзка с решението за рестрикции там, където няма консолидирани ВиК оператори. Беше казано, че при условие, че в някои общини /например община Троян/ първи и втори етапи от водния цикъл са изградени със средства по европейски програми, не е редно общините, които не са ползвали такива средства за изграждането на водопровод и канализация, да бъдат глобявани. За да се спази изискването за консолидация, бе предложена промяна в Закона за водите, т. е. „на територията на дадената област да има само един ВиК оператор“.

Председателят на Асоциацията отбеляза, че Договорът не може да бъде сключен, преди провеждане на общото събрание на акционерите на „В и К“ АД – гр. Ловеч, което трябва да даде мандат на изпълнителния директор на „В и К“ АД – гр. Ловеч да подпише Договора.

След като не постъпиха други предложения, председателят предложи по точка 1 от Дневния ред следното предложение за решение:

„На основание чл. 34, ал. 1 и ал. 2 от Правилника за организацията и дейността на асоциациите по ВиК, във връзка с чл. 198в от Закона за водите, Общото събрание приема решение за сключване на договор по реда на чл. 198п, ал. 1, предложение първо от Закона за водите, между АВиК и ВиК оператора:“

*Резултат от гласуването*

|  |  |  |  |
| --- | --- | --- | --- |
| Име, презиме фамилия | Длъжност | Дял | Начин на гласуване |
| Ирина Любенова Митева | Председател АВиК-Ловеч | 35.00 | за |
| Д-р Младен Максимов Пелов | Кмет на община Априлци | 1.99 | - |
| Д-р Красимир Веселинов Джонев | Кмет на община Летница | 2.25 | - |
| Корнелия Добрева Маринова | Кмет на община Ловеч | 29.65 | Въздържал се |
| Иван Димитров Грънчаров | Кмет на община Луковит | 10.81 | за |
| Д-р Мадлена Цветанова Бояджиева - Ничева | Кмет на община Тетевен | 12.70 | за |
| Станимир Йотов Петков | Кмет на община Угърчин | 3.88 | - |
| Иван Райков Цаков | Кмет на община Ябланица | 3.72 | за |

С 62.23 % гласа „за“, 0 гласа „против“, 29.65 % гласа „въздържал се“:

Общото събрание на Асоциация по ВиК на обособената територия, обслужвана от „В и К“ АД – гр. Ловеч, на основание чл. 198в, ал. 4 от Закона за водите,

**РЕШИ:**

С 62.23 % гласа „за“, при необходими 68.91% решението по т. 1 не се приема.

**По т. 2 от Дневния ред:**  “Приемане на бюджет на Асоциация по ВиК на обособената територия, обслужвана от „В и К“ АД – гр. Ловеч за 2016 г.”

Г-жа Митева припомни, че вноската на държавата от 20 000 лв. се намалява на 15 000 лв.

Г-жа Маринова направи предложение за брутното трудово възнаграждение на служителите в АВиК. Предвид на това, че няма консолидиран оператор и работата в Асоциацията е в малък обем, волята на Общински съвет Ловеч е заплатите да са в по-малък размер от предложените:

* За главен секретар на АВиК – 750 лв.
* За финансовия експерт - 525 лв.
* За ВиК експерт - 525 лв.

В противен случай, мандата на г-жа Маринова, е да гласува против.

Г-жа Митева попита тези възнаграждения, които предлага Кмета на община Ловеч за колко часов работен ден са определени.

Г-жа Маринова отговори, че възнаграждението на главния секретар е при осем часов работен ден, а на двамата експерти при четири часов работен ден.

Г-жа Маринова предложи в Общински съвет Ловеч да бъде организирана среща с представител на МРРБ, Областният управител и представител на „В и К“ АД - гр. Ловеч, с цел изясняване на проблемите и подписване на Договор.

След като не постъпиха други предложения Председателят направи по точка 2 от Дневния ред следното предложение за решение:

„На основание чл. 21 от Правилника за организацията и дейността на АВиК, във връзка с чл. 198в, ал. 4, т. 9 от Закона за водите, Общото събрание приема бюджета на Асоциацията по ВиК на обособената територия Ловеч, обслужвана от „В и К“ АД - гр. Ловеч “

*Резултат от гласуването*

|  |  |  |  |
| --- | --- | --- | --- |
| Име, презиме фамилия | Длъжност | Дял | Начин на гласуване |
| Ирина Любенова Митева | Председател АВиК-Ловеч | 35.00 | за |
| Д-р Младен Максимов Пелов | Кмет на община Априлци | 1.99 | - |
| Д-р Красимир Веселинов Джонев | Кмет на община Летница | 2.25 | - |
| Корнелия Добрева Маринова | Кмет на община Ловеч | 29.65 | против |
| Иван Димитров Грънчаров | Кмет на община Луковит | 10.81 | за |
| Д-р Мадлена Цветанова Бояджиева - Ничева | Кмет на община Тетевен | 12.70 | за |
| Станимир Йотов Петков | Кмет на община Угърчин | 3.88 | - |
| Иван Райков Цаков | Кмет на община Ябланица | 3.72 | за |

С 62.23 % гласа „за“, 29.65 % гласа“ против“, без „въздържали се“:

Общото събрание на Асоциацията по ВиК на обособената територия, обслужвана от „В и К“ АД – гр. Ловеч, на основание чл. 20, ал. 3 от Правилника за организацията и дейността на асоциациите по ВиК,

РЕШИ:

С 62.23 % гласа „за“, при необходими 68.91%, решението по т. 2 не се приема.

**По т. 3 от Дневния ред: „**Отчет за изпълнение на бюджета за 2015 г.“

Г-жа Митева припомни, че в чл. 16 от Правилника на Асоциацията е представен бюджета на Асоциацията за 2015 г. Тя обобщи накратко направените разходи за 2015 г.

* Разходи за изплащане на работни заплати на служители, назначени по трудов договор от м. декември през 2015 г. – 704,46 лв.
* Разходи по граждански договори – 750,00 лв.
* Разходи за осигуровки - 331,47 лв.
* Разходи за издръжка (външни услуги, закупуване на две климатични системи, канцеларски материали и консумативи) - 3509,72 лв.
* Преходен остатък от бюджета за 2015 г. - 23275,79 лв.

Преходният остатък от 2015 година се прехвърля към бюджета за 2016 година.

След като не постъпиха други предложения председателят направи по точка 3 от Дневния ред следното предложение за решение:

„На основание чл. 9, ал. 2 и чл. 26, ал. 3 от Правилника за организацията и дейността на асоциациите по ВиК, Общото събрание приема отчета на бюджета на АВиК на обособената територия Ловеч, обслужвана от „В и К“ АД - гр. Ловеч за 2015 г. “

*Резултат от гласуването*

|  |  |  |  |
| --- | --- | --- | --- |
| Име, презиме фамилия | Длъжност | Дял | Начин на гласуване |
| Ирина Любенова Митева | Председател АВиК-Ловеч | 35.00 | за |
| Д-р Младен Максимов Пелов | Кмет на община Априлци | 1.99 | - |
| Д-р Красимир Веселинов Джонев | Кмет на община Летница | 2.25 | - |
| Корнелия Добрева Маринова | Кмет на община Ловеч | 29.65 | за |
| Иван Димитров Грънчаров | Кмет на община Луковит | 10.81 | за |
| Д-р Мадлена Цветанова Бояджиева - Ничева | Кмет на община Тетевен | 12.70 | за |
| Станимир Йотов Петков | Кмет на община Угърчин | 3.88 | - |
| Иван Райков Цаков | Кмет на община Ябланица | 3.72 | за |

С 91.88 % гласа „за“, без „против“ и „въздаржали се“

Общото събрание на Асоциацията по ВиК на обособената територия, обслужвана от „В и К“ АД – гр. Ловеч, съгласно чл. 20, ал. 3 от Правилника за организацията и дейността на асоциациите по В и К,

РЕШИ:

С 91.88 % гласа „за“, решението по т. 3 се приема.

**По т. 4 от Дневния ред: “**Отчет за дейността на Асоциацията за 2015 г.”

Беше отбелязано, че с отчета са запознати всички членове на Асоциацията.

След като не постъпиха други предложения председателят направи по точка 4 от дневния ред следното предложение за решение:

„На основание чл. 198, ал. 4, т. 10 от Закона за водите, Общото събрание приема отчета за дейността на Асоциацията за 2015 г.

*Резултат от гласуването*

|  |  |  |  |
| --- | --- | --- | --- |
| Име, презиме фамилия | Длъжност | Дял | Начин на гласуване |
| Ирина Любенова Митева | Председател АВиК-Ловеч | 35.00 | за |
| Д-р Младен Максимов Пелов | Кмет на община Априлци | 1.99 | - |
| Д-р Красимир Веселинов Джонев | Кмет на община Летница | 2.25 | - |
| Корнелия Добрева Маринова | Кмет на община Ловеч | 29.65 | за |
| Иван Димитров Грънчаров | Кмет на община Луковит | 10.81 | за |
| Д-р Мадлена Цветанова Бояджиева - Ничева | Кмет на община Тетевен | 12.70 | за |
| Станимир Йотов Петков | Кмет на община Угърчин | 3.88 | - |
| Иван Райков Цаков | Кмет на община Ябланица | 3.72 | за |

С 91.88 % гласа „за“, без „против“ и „въздаржали се“

Общото събрание на Асоциация по ВиК на обособената територия, обслужвана от „В и К“ АД – гр. Ловеч, съгласно чл. 20, ал. 3 от Правилника за организацията и дейността на асоциациите по В и К,

РЕШИ:

С 91.88 % гласа „за“, решението по т. 4 се приема.

**По т. 5 от Дневния ред: “**Други**”**

Председателят на Асоциацията предложи да бъде представена декларацията, предложена от Общински съвет Тетевен. Също така обяви, че има предложение от кмета на община Троян за среща с областния управител и народните представители във връзка с решение на Общински съвет Троян, за да се обсъдят актуалните проблеми на Община Троян, на което да се обсъди и въпроса за асоцииране на „ВиК Стенето“ в Троян.

В 14.50 ч. Председателят на Асоциацията по ВиК на обособената територия, обслужвана от „В и К“ АД – гр. Ловеч благодари на всички за участието в събранието инапомни, че информация за него /и взетите решения/ ще бъде предоставена на медиите и публикувана на интернет страницата на Областна администрация Ловеч, след което го закри.

**ИРИНА МИТЕВА**

*Председател на Асоциация по ВиК*

*на обособена територия,*

*обслужвана от „В и К“ АД –гр. Ловеч*

Изготвил протокола:

**/Мариета Шишманова/**

*ВиК експерт*